J&K: श्रीनगर में आतंकियों ने पुलिस की बस को घेरकर की गोलीबारी, DGP दिलबाग सिंह का बयान
जम्मू-कश्मीर के डीजीपी दिलबाग सिंह ने कहा 'शाम सवा 6 बजे पुलिस की बस पर हमला हुआ। श्रीनगर के जेवन इलाके में पुलिस की बस को घेरकर आतंकियों ने फायरिंग की है।
श्रीनगर: जम्मू-कश्मीर में सोमवार को श्रीनगर के जेवन इलाके में बड़ा आंतकी हमला हुआ है। कुछ आतंकवादियों ने श्रीनगर के बाहरी इलाके जेवान में एक पुलिस कैंप के पास सुरक्षाबलों की बस पर हमला कर दिया। इसमें 2 जवान शहीद हो गए हैं जबकि 12 जवान गंभीर रूप से घायल हैं। आतंकियों ने बस को घेरकर हमले को अंजाम दिया है। जम्मू-कश्मीर के डीजीपी दिलबाग सिंह ने इस संबंध में जानकारी दी है।डीजीपी दिलबाग सिंह ने कहा 'शाम सवा 6 बजे पुलिस की बस पर हमला हुआ। श्रीनगर के जेवन इलाके में पुलिस की बस को घेरकर आतंकियों ने फायरिंग की है। आतंकी हमले में 2 जवान शहीद हो गए हैं।' उन्होंने कहा, अर्बन पुलिस की पार्टी, जो दिन भर श्रीनगर में ड्यूटी पर थी, वह वापस लौट रही थी। जेवन पुलिस कैंपस में पहुंचने से 300-400 गज पहले फायर हुआ।"उन्होंने कहा, "14 लोग घायल हो गए थे। इनमें से दो की शहादत हो गई है बाकी लोगों को अस्पताल में शफ्ट किया गया है।" उन्होंने कहा कि बस पर दो दिशाओं से फायरिंग हुई है।